«Қазавиақұтқару» АҚ мүдделер қақтығысын анықтау және реттеу жөніндегі саясат негізінде қызметкерлерге арналған бір дұрыс жауабы бар тест»
1. Төменде келтірілген жағдайлардың қайсысы мүдделер қақтығысының мәнін неғұрлым дәл сипаттайды?
А) Екі құрылымдық бөлімше арасындағы даудың туындауы.
Б) Басшы мен қызметкер пікірлерінің сәйкес келмеуі.
В) Қызметкердің жеке мүддесі мен қызметтік міндеттері арасындағы, қабылданатын шешімдердің объективтілігіне әсер етуі мүмкін қайшылық.
Г) Қызметкердің қосымша білімі болуы.
2. Басшы өзінің туған бауырын қарамағындағы бөлімшеге тағайындау мәселесін қарауға қатысуда. Бұл жағдай қалай бағалануы тиіс?
А) Еңбек тәртібін бұзу.
Б) Жақын туыстыққа байланысты мүдделер қақтығысы.
В) Бағыныстылық тәртібін бұзу.
Г) Ішкі кадрлық дау.
3. Қай қағидат жеке мүдделілікті міндетті түрде жариялауды және оны реттеу рәсімдерінің ашықтығын көздейді?
А) Қатысу қағидаты.
Б) Жеке үлгі қағидаты.
В) Ашықтық және есеп беруге міндеттілік қағидаты.
Г) Адалдық қағидаты.
4. Қызметкер Қоғамның сатып алу рәсіміне қатысатын ұйымның өзінің жұбайына тиесілі екенін анықтады. Саясат талаптарына сәйкес ол не істеуі керек?
А) Талқылауға қатыспай, мүдделер қақтығысы туралы жазбаша хабарлау.
Б) Оның пікірі шешуші болмаса, жұмысын жалғастыру.
В) Тек жұбайына ықтимал тәуекелдер туралы хабарлау.
Г) Өз еркімен жұмыстан шығу.
5. Мүдделер қақтығысының бар-жоғына күмән туындаған жағдайда қызметкердің бірінші кезектегі міндеті қандай?
А) Өзі шешім қабылдап, басшылықты хабардар етпеу.
Б) Әріптестерінен кеңес сұрау.
В) Комплаенс-қызметпен кеңесіп, тікелей басшысын хабардар ету.
Г) Жыл сайынғы тексеруді күту.
6. Төмендегі әрекеттердің қайсысы объективтілік қағидатын бұзады?
А) Жеке мүдделілік болған жағдайда шешім қабылдауға қатысудан бас тарту.
Б) Мәселені басқа қызметкердің қарауына беру.
В) Қоғам мүддесіне қайшы келетін жеке қалаулар негізінде шешім қабылдау.
Г) Мүдделер қақтығысының мән-жайларын құжаттау.

7. Қай жағдай мүдделер қақтығысына жатпайды?
А) Қызметкер өз жұмысының нәтижесін бағалауға қатысады.
Б) Қызметкер мамандығы бойынша міндетті оқытудан өтеді.
В) Қызметкер туысына тиесілі ұйыммен мәміле бойынша шешім қабылдайды.
Г) Қызметкер қызметтік ақпаратты пайда табу үшін пайдаланады.
8. Мүдделер қақтығысы туралы мәліметтер қандай түрде ашылуы тиіс?
А) Телефон арқылы.
Б) Бөлімше әріптестері арқылы.
В) Негіздемесі мен растайтын құжаттары қоса берілген жазбаша түрде.
Г) Жиналыста ауызша түрде.
9. Неліктен мүдделер қақтығысын жасыру сыбайлас жемқорлық тәуекелі болып саналады?
А) Себебі, құжат айналымын ұлғайтады.
Б) Себебі, жеке мүдделер үшін әділетсіз шешімдер қабылдауға әкелуі мүмкін. 
В) Себебі, мансаптық өсуге кедергі келтіреді.
Г) Себебі, ұжымның ішкі ахуалына ғана әсер етеді
10. Мәмілеге қатысты жеке мүдделілік болған жағдайда лауазымды тұлғаға қандай әрекет жасауға тыйым салынады?
А) Басшылықты жазбаша хабардар ету.
Б) Осы мәміле бойынша шешім қабылдауға қатысу.
В) Мәселені басқа лауазымды тұлғаға беру.
Г) Өзінің мүдделілігі туралы ақпарат беру.
11. Жеке жауапкершілік қағидаты нені білдіреді?
А) Жауапкершілікті тек бөлімше басшысы көтереді.
Б) Жауапкершілікті тек Комплаенс-қызметі көтереді.
В) Әрбір қызметкер мүдделер қақтығысын өз бетінше анықтауға, жариялауға және алдын алуға міндетті.
Г) Жауапкершілік тек сот шешімінен кейін туындайды.
12. Қызметкер Қоғамның құпия ақпаратын өзінің туысына пайда әкелу үшін пайдаланды. Бұл әрекет қалай бағаланады?
А) Коммерциялық құпияны жария ету.
Б) Ықтимал мүдделер қақтығысы және Саясат талаптарын бұзу.
В) Өндірістік тәртіпті бұзу.
Г) Іс жүргізу қатесі.
13. Қоғамдағы лауазымды тұлғалар арасындағы ықтимал мүдделер қақтығыстарын анықтау және жою кімнің міндеті?
А) Кез келген қызметкердің.
Б) Контрагенттердің.
В) Бас директор мен Қоғам басшылығының.
Г) Кәсіподақ комитетінің.
14. Қызметкер жоғары лауазымға ауысқан кезде мүдделер қақтығысы туралы мәліметтер:
А) Қайта жарияланбайды.
Б) Тек Комплаенс-қызметтің талабы бойынша жарияланады.
В) Міндетті түрде қайта жариялануы тиіс.
Г) Тек Қоғамда туыстары болған жағдайда ғана ұсынылады.
15. Төмендегі шаралардың қайсысы мүдделер қақтығысын реттеу тәсілі болып табылады?
А) Қызметкердің жалақысын арттыру.
Б) Қызметкерді оның келісімімен басқа лауазымға ауыстыру.
В) Жыл сайынғы еңбек демалысын қысқарту.
Г) Жағдайға қарамастан сыйақыдан айыру.
16. Мүдделер қақтығын басқарудағы заңдылық қағидаты нені білдіреді?
А) Тікелей басшының нұсқауларын орындау.
Б) Қазақстан Республикасының заңнамасын және Қоғамның ішкі құжаттарын сақтау.
В) Тек жеке тәжірибеге сүйену.
Г) Басқа ұйымдардың тәжірибесін пайдалану.
17. Егер құрылымдық бөлімше деңгейінде мүдделер қақтығысын реттеу мүмкін болмаса, басшы не істеуі тиіс?
А) Мәселені құжаттамасыз жабу.
Б) Мәселені жоғары тұрған басшылықтың қарауына беру.
В) Бөлімше мүддесі үшін өз бетінше шешім қабылдау.
Г) Мәселені контрагентке беру.
18. Саясат талаптарын бұзу Қоғамға залал келтірген жағдайда қандай салдар туындауы мүмкін?
А) Автоматты түрде жұмыстан шығару.
Б) Кінәсін мойындаған жағдайда жауапкершіліктен босату.
В) Қазақстан Республикасының заңнамасына сәйкес жауапкершілікке тарту.
Г) Рәсімделмеген ауызша ескерту.
19. Қандай жағдай жеке мүдделіліктің бар екендігін айғақтайды?
А) Қызметкердің корпоративтік оқуға қатысуы.
Б) Еңбекақы алуы.
В) Қызметкердің Қоғамға тауар немесе қызмет жеткізетін ұйымдағы үлеске ие болуы.
Г) Лауазымдық нұсқаулық талаптарын орындауы.
20. Неліктен Саясат мүдделер қақтығысын уақтылы жариялауды талап етеді?
А) Кадрлық есепті жеңілдету үшін.
Б) Сыбайлас жемқорлық тәуекелдерін болдырмау және Қоғамның мүдделерін қорғау үшін.
В) Бөлімшенің есептілігін қалыптастыру үшін.
Г) Қызметкердің тиімділігін бағалау үшін.
